49. schôdza NR SR - 7.deň - B. popoludní
Dátum: 2026-04-23
Poslanec: Mesterová, Zuzana (PS)
Druh vystúpenia: Vystúpenie v rozprave

Ďakujem pekne za slovo, pán predseda a som veľmi rada, že nakoniec sa našli ministri tejto vlády a že môžeme pokračovať v tomto bode. Lebo kebyže druhýkrát po sebe sa stane, že nám zmiznú ministri z pléna Národnej rady, tak už by som potom aj vás, kolegovia z vládnej koalície, vyzvala, aby ste zvážili, že mi nevyslovíte nedôveru, lebo je to hrubé pohŕdanie aj vami, ako ste tu. Ale teda som rada, že všetko sa vyriešilo a že môžeme pokračovať. A aby ste si nemysleli, že my to tak účelovo využívame, tento bod programu len preto, aby sme tu predlžovali čas, ale lebo nemáme čo na robote, tak ja vám poviem jednu vec. V tejto veci ja by som tu nestála, keby minister Matúš Eštok dodržal zákon a odpovedal na moju interpeláciu riadne a včas, tak ako mu ukladá zákon. Pretože ja som si povedala pred vyše mesiacom, že nebudem tuto z tohto miesta mu písať, že mu ju podám písomne, aby sme nezdržiavali, máme veľa bodov programu. Tak som mu podala interpeláciu 18. 3. 2026. A odpoveď som dostala dnes hodinu predtým, ako tento bod začal, hodenú do schránky. A ešte vám jednu vec poviem. Kebyže mi odpovedal, tak ešte stále by som sa stiahla z tej rozpravy a kašlať na to, že to nebolo riadne a včas, že nedodržal lehotu. Ešte stále by som si povedala, dobre, dostala som odpoveď. Ale ja som si tú jeho odpoveď prečítala a on mi neodpovedá na tie otázky, takže, bohužiaľ, budete to tu musieť strpieť, lebo evidentne napriek tomu, že tu máme zákon lex neschopný minister papaláš, ktorým rušíme to, že elektronický rozsudok sa už nebude dať doručovať do elektronickej schránky, pretože niekto si nevie riadne a včas prebrať poštu, tak vás len upozorňujem, že táto právna úprava ničomu nepomôže, lebo ja som interpeláciu podala písomne a pán minister ho tak či tak nestihol a písomne tiež neodpovedal riadne a včas. Takže neviem, či nezriadime nejakú letku holubov ministerských, ktoré budú doručovať tieto veci, či toto pomôže. Toto je výsledok a toto je aplikačná prax vašej vlády, ako vy pristupujete k dodržiavaniu zákona. No a teraz poďme k meritu veci. Pred vyše mesiacom rozmohol sa nám v Košiciach takýto nešvár. Počúvaj, či poslanci HLAS-u a nominanti HLAS-u a ich členovia HLAS-u sú zamestnávaní v štátnych inštitúciách bez toho, aby chodili do práce. Medializované Teraz poďme merať to veci. Pred vyše mesiacom rozmohol sa nám v Košiciach takýto nešvár. Poslanci HLAS-u a nominanti HLAS-u a ich členovia HLAS-u sú zamestnávaní v štátnych inštitúciách bez toho, aby chodili do práce. Medializované sú tri prípady, kde vlastne aj samotní aktéri tohto v tých telefonátoch popierajú a potvrdzujú, nikto nevie, ale teda taký je stav, že nominant strany HLAS na okresnom úrade v Košiciach zamestnáva člena HLAS-u, ktorý do práce nechodí. Napríklad na katastri. Včera sme tu mali zákon o katastri. Neprešiel, ale rokovalo sa o ňom intenzívne, ako je treba meniť úpravu, aby sme chránili práva občanov. Tak ja sa pýtam, či je v súlade s verejným záujmom, keď niekto je na katastri zamestnaný, tento štát mu vypláca mzdu a do práce nechodí, lebo robí súkromného šoféra prednostovi okresného úradu, nominantovi strany HLAS v Košiciach, ktorý spadá úplne pod inú sekciu. Pýtam sa. Do pléna pýtala som sa aj pána ministra. Ten mi neodpovedal, dostaneme sa k tomu. A takéto prípady máme v Košiciach tri. Tri prípady, kedy nominanti HLAS-u poberajú mzdu z verejných zdrojov a do práce nechodia, keď jeden z nich bol konfrontovaný s tým, či teda pracuje a do práce nechodí, tak najprv povedal, že je na dovolenke, a potom, keď mu bolo povedané, že údajne tam nemal byť viac ako šesť mesiacov, tak povedal, že on tam vlastne nepracuje. To už ako ja neviem, akou inou hrubou aroganciou sa tu ľuďom smejete do tváre. Keď vaši nominanti poberajú mzdy z verejných zdrojov, ešte to aj priznajú, potom to v druhej vete poprú a ja sa na to pýtam ministra a ten mi neodpovie, nie že včas, ale ani obsahovo mi neodpovie. Tak musím sa ho pýtať ešte raz, lebo toto je veľmi vážna vec. Toto je veľmi vážna vec, lebo normálni ľudia do práce chodia, pracujú a za to dostávajú mzdu. A tretí prípad je dokonca špecifický v tom, že tento koaličný, teda hlasácky straník, má dve práce. Jednu riadnu v súkromnej firme, tam chodí, lebo tam by si to tento luxus dovoliť nemohol, a potom má ešte taký bonus, takú rentu na okresnom úrade v Košiciach, kde ho zamestnáva jeho stranícky kolega, tam samozrejme nechodí, lebo musí chodiť do tej práce u súkromníka, kde teda aj musí pracovať za tú mzdu. Toto, toto čo signalizuje ľuďom na Slovensku? V čase, keď rastú dane, keď rastú odvody, keď rastú všetky ceny, tak vy ste sa s dobou kamenickou vysporiadali v skutku kreatívne. Aby vaši nominanti a vaši stranícki kolegovia tieto vami zvýšené náklady prežili, tak dostávajú fiktívne pracovné miesta, kde sú vyplácaní z verejných zdrojov. Nepovažujete to za vážnu tému, aby na toto minister odpovedal? A pýtam sa Matúša Šutaja Eštoka preto, lebo všetky tieto tri pracovné miesta spadajú pod sekciu Ministerstva vnútra. A on nie že odpovedal po lehote, ale ešte si vypočujte, čo odpovedal, lebo vlastne povedal, že ministerstvo nie je schopné odkontrolovať, či v organizáciách, ktoré spadajú pod jeho riadenie, sú zamestnávaní ľudia, ktorí do práce nechodia a poberajú mzdu. Tak ja neviem. Neviem, či toto je minister, ktorý si zaslúži dôveru Národnej rady, keď koľko súdnych sporov voči nemu začne, toľko prehrá. S tým, že ani na interpeláciu nevie odpovedať včas, tak je veľký potenciál, že to bude trvať aj do budúcna. A keď sa ho priamo pýtam, či vie o tom, že jeho krajský predseda, jeho nominant, ktorého nominuje vláda, zamestnáva jeho členov strany HLAS bez toho, aby chodili do práce, tak on mi napíše, že on nevie to skontrolovať. Nie, pýtam sa, načo máme takého ministra? Načo? Do pozornosti vám dávam, lebo to je dôležité aj pre ostatných členov vlády, keď tu sedia, lebo odpovedal šalamúnsky, že prednosta okresného úradu je menovaný a odvolávaný vládou Slovenskej republiky. Tak keď to nevie minister odkontrolovať, tak zvyšok vlády, je vás tam dosť. Skúste sa na to pozrieť, či náhodou tento váš nominant nepostupuje v rozpore so zákonom a netreba ho odvolať, keď svojich straníckych kolegov zamestnáva bez toho, aby vykonávali prácu, lebo váš minister mi píše, že on nie je schopný s tým nič urobiť, ale zároveň mi píše, že je to váš nominant. Tak skúste mu poradiť alebo mu skúste pomôcť. Je vás tam dosť. Je vás tam 15 ministrov, lebo sme si ďalšie ministerstvo ešte vytvorili, ministerstvo športu, máte o jeden poradný hlas navyše. Skúste túto situáciu vyriešiť tak, aby sme dostali odpoveď, či sa to deje alebo sa to nedeje a keď sa to deje, čo s tým idete robiť. Lebo nie je normálne. Nikde nie je normálne, aby niekto poberal mzdu a ani sa v práci neukázal. Neviem. Skúsme si tak kolektívne zodpovedať, či vy ako zamestnávatelia by ste niekomu platili rentu, nikdy ho nevideli zo svojich peňazí. Zo verejných zdrojov sa to dobre platia takéto teplé miesta, ale či zo vlastných peňazí niekto doma by toto robil? Pýtam sa. Takže túto interpeláciu podávam ešte raz, keďže som nedostala odpoveď ani včas, ani riadne a využijem ešte zvyšok času, aby som sa nemusela prihlásiť do ústnej a podám interpeláciu aj na pána ministra Takáča, lebo mám ja tu takú situáciu, že hrozí, že Pôdohospodárska platobná agentúra bude mať pozastavenú licenciu. Pán minister hovorí, že všetko je v poriadku, ale list nikto nevidel. Tak ja ho v rámci tejto interpelácie žiadam, aby mi ho doručil. Včera povedal, že čaká ešte na slovenskú verziu, lebo zatiaľ má anglickú verziu listu. Mne môže kľudne doručiť aj anglickú verziu listu. My si zabezpečíme preklad, potom mu to doručíme. Nemusíme čakať. Len už, pre Boha živého, niečo robme v tejto veci, lebo ešte aj tie prostriedky, ktoré by sme mohli čerpať, nebudeme, lebo niekto čaká na slovenskú verziu listu, a pritom list už má doručený. Tak to je moja druhá interpelácia. A týmto už skončím, lebo času sme stratili dosť tento deň, napriek tomu, že sa nám okrem iného aj ministri stratili a ja dúfam, že dostanem odpovede tak, aby som tu na tej ďalšej schôdzi nemusela znovu stáť a znovu sa pýtať tieto veci. Ďakujem pekne. Ďalšia.